२० वर्ष पुगेका व्यक्तिले कोलेस्टेरोलको जाँच गराउनुपर्ने हुन्छ । तर, मुटुरोग विशेषज्ञहरूका अनुसार अधिकांश बिरामी खराब कोलेस्टेरोल जमेर रक्तनलीमा प्रवाह रोकिएपछि मात्र अस्पतालको दैलोमा आइपुग्छन् । डा. अनिलका अनुसार उच्च कोलेस्टेरोल लुकेको खतरनाक रोग हो । कति दिनदेखि शरीरमा उच्च भएर बसिरहेको थियो भन्नेसमेत अधिकांशले ख्याल गर्दैनन् । यसले मुटुमा कति समस्या गरिरहेको छ भन्नेबारे धेरैले वास्तासमेत गरेका हुँदैनन् । बर्दिया, ठाकुरबाबा ५,वनवीरका एसपी खनाल (३८)भन्छन्, आँखामा समस्या आयो । डाक्टरले भनेपछि लिपिड प्रोफाइल जाँच गराइयो । अहिले बल्ल पो थाहा पाइयो, शरीरमा राम्रो कोलेस्टेरोलको मात्रा त घटिरहेको रहेछ ।’
